b"\n_START_ARTICLE_\nDavid Henrie\n_START_SECTION_\nZgodnje \xc5\xbeivljenje\n_START_PARAGRAPH_\nDavid Clayton Henrie se je rodil 11. julija 1989 v Mission Viejoju, Kalifornija, Zdru\xc5\xbeene dr\xc5\xbeave Amerike Lindi in Jima Henrieja, odrasel pa je v Phoenixu, Arizona. Njegov brat je igralec Lorenzo Henrie. Hodil je na \xc5\xa1olo Cheyenne Traditional School. Vzgojen je bil kot kristjan. Na svoji spletni strani je objavil, da prihaja iz\xc2\xa0\xc2\xbbvelike, glasne, italijanske dru\xc5\xbeine\xc2\xab.\n_START_SECTION_\nKariera\n_START_PARAGRAPH_\nDavid Henrie je bil odkrit v starosti \xc5\xa1estih let, ko je podpisal pogodbo z agencijo SAG v Phoenixu, Arizona in za\xc4\x8del hoditi na razne avdicije za igranje. Pri devetih letih je igral v reklami, ki so jo snemali v Scottsdaleu, Arizona. Re\xc5\xbeiser reklame je Davidu Henrieju priporo\xc4\x8dil, da se preseli v Los Angeles in \xc5\xa1e tistega leta se je pri desetih letih z dru\xc5\xbeino preselil v Hollywood, Los Angeles, Kalifornija. David Henrie je posnel \xc5\xa1e dve reklami in sicer za podjetja Burger King in Quaker Oats, nato se je prvi\xc4\x8d pojavil na televiziji s televizijsko serijo Providence. Za tem je posnel \xc5\xa1e serije, kot so Brez sledu, The Mullets in Na\xc5\xa1a sodnica._NEWLINE_V starosti trinajstih let je David Henrie do\xc5\xbeivel svoj preboj, ko je zaigral v Foxovi televizijski seriji The Pitts. Za tem je dobil glavno vlogo v Hallmarkovem televizijskem filmu Pozor, po\xc5\xa1asti gredo! z igralci, kot so Linda Blair in George Kennedy, kasneje pa je zaigral \xc5\xa1e v enem Hallmarkovem televizijskem filmu, Umor v Hollywoodu. V naslednjih letih je igral v televizijskih serijah in filmih, kot so Preiskovalci NCIS, The D.A. in Jack & Bobby, nato pa je dobil stransko vlogo v televizijski seriji That's so Raven z Raven Symone. V seriji je igral do leta 2007, igral pa je Coryjevega prijatelja Larryja._NEWLINE_V starosti osemnajst let je dobil vlogo Justina Russa v televizijski seriji \xc4\x8carovniki s trga Waverly. Serija se je prvi\xc4\x8d predvajala 12. oktobra 2007 na kanalu Disney Channel, David Henrie pa se je pojavil tudi na Disney Channel Games leta 2008. Bil je v zelenem mo\xc5\xa1tvu, poznanem tudi kot Cyclones. Imel je tudi vlogo v filmu Ugrabljeni o\xc4\x8dka z Emily Osment. \xc5\xa0e pred serijo \xc4\x8carovniki s trga Waverly je dobil stransko vlogo v televizijski seriji Kako sem spoznal vajino mamo, ki jo snema \xc5\xa1e danes. V njej igra sina glavnega junaka. Imel je tudi vlogo v televizijski seriji Method And Red, druga\xc4\x8de pa se je pojavil tudi v televizijskih serijah in filmih, kot so Pod lupo pravice, Zdravnikova vest, Talenti v belem, Paglavca na krovu, The Alyson Stoner Project, po seriji \xc4\x8carovniki s trga Waverly pa je s Seleno Gomez in Jakeom T. Austinom posnel \xc5\xa1e istoimenski film._NEWLINE_Leta 2010 se je pojavil v eni epizodi televizijske serije Easy to Assemble, leta 2012 pa bo iz\xc5\xa1el film The Weapon, posnet po istoimenskih stripih, v katerem igra tudi on.\n_START_SECTION_\nZasebno \xc5\xbeivljenje\n_START_PARAGRAPH_\nDavid Henrie je navdu\xc5\xa1en \xc5\xa1portnik, eden izmed njegovih najljub\xc5\xa1ih \xc5\xa1portov pa je hokej._NEWLINE_Hodil je z igralko Lucy Hale. V zasebnem \xc5\xbeivljenju se dobro razume s svojo soigralko iz televizijske serije \xc4\x8carovniki s trga Waverly, Seleno Gomez, za svoje prijatelje pa je ozna\xc4\x8dil tudi igralca Kylea Masseyja in Brandona Mychala Smitha. Na obeh rokah ima tatu z znaki iz Biblije._NEWLINE_Zna igrati kitaro in je levi\xc4\x8dar._NEWLINE_Sode\xc4\x8d po podatkih revije Reuters je bil David Henrie uradno imenovan za Grand Marshal dirke 2009 Toyota Pro/Celebrity Race."